Tsakhiagiin Elbegdorj
Tsakhiagiin Elbegdorj vel litteris Cyrillicis Цахиагийн Элбэгдорж (ad Zereg natus die 8 Martii 1963) est politicus Mongoliae et a die 18 Iunii 2009 praeses patriae.

E familia pastorum migratorum ortus, filius Mongolyn Tsakhia qui contra Imperium Iaponicum militaverat, Elbegdorj iuvenis miles propter poëses suas bellicas ad Institutum Militare Polytechnicae Leopolitanae in Ucraina missus est ut arti diurnariae studeret. Inde reversus apud diarium militare Ulaan Od operam dedit. Anno 1990 diarium Ardchilal ("Democratia") condidit et direxit. Annis 1990, 1992, 1996, 2008 ad parlamentum electus est. Primus minister bis meruit, a die 23 Aprilis 1998 ad 9 Decembris eiusdem anni, rursusque a die 20 Augusti 2004 ad 13 Ianuarii 2006. Anno 2002 apud Scholam Regiminis Kennedy Universitatis Harvardianae gradum magistri adscendit.

Bibliographia 
 Andrew Higgins, "In Mongolia, lessons for Obama from Genghis Khan" in Washington Post (15 Iunii 2011)

Politici Mongoliae
Alumni Polytechnicae Leopolitanae
Alumni Universitatis Harvardianae
Duces civitatum
Diurnarii Mongoliae
Auctores Mongolici